**Gustav Bouramman** (s. 24. tammikuuta 1997 Tukholma, Ruotsi) on ruotsalais-suomalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.

Ura
---

### Seuraura

Bouramman vietti lapsuutensa Värmdössä. Hän on Hammarby IF:n kasvatti. Bouramman siirtyi juniorina sittemmin Nacka HK:hon, jonka miesten joukkueessa hän pelasi vain 16-vuotiaana yhden ottelun Ruotsin kolmanneksi korkeimman sarjatason HockeyEttanin nousukarsintasarjassa keväällä 2013. Seuraavaksi kaudeksi 2013–2014 Bouramman siirtyi Luleå HF:n J18-joukkueeseen, jonka varakapteenina hän toimi. Bouramman oli J18 Elitissä joukkueen tehokkain puolustaja tehtyään 11 ottelussa tehot 6+14=20. Hän pelasi osan kaudestaan myös Luulajan J20-joukkueessa.

Metallurg Novokuznetsk varasi Bourammanin kolmannella kierroksella 133. pelaajana KHL:n varaustilaisuudessa 2014. Samana kesänä hänet varasi myös OHL-joukkue Sault Ste. Marie Greyhounds 49. pelaajana CHL:n varaustilaisuudessa. Bouramman siirtyi Greyhoundsiin kaudeksi 2014–2015, jolloin hän teki OHL:n runkosarjassa 44 tehopistettä. Bouramman valittiin kauden päätteeksi liigan tulokkaiden tähdistökentälliseen.

Minnesota Wild varasi Bourammanin seitsemännellä kierroksella 201. pelaajana NHL:n varaustilaisuudessa 2015. Kaudella 2015–2016 hän oli Soo Greyhoundsin tehokkain puolustaja tehoilla 6+40=46, joilla Bouramman jakoi koko OHL:n puolustajien pistepörssin viidennen sijan North Bay Battalionia ja Kitchener Rangersia edustaneen Miles Liberatin sekä Oshawa Generalsia ja Kingston Frontenacsia edustaneen Stephen Desrocherin kanssa. Pudotuspeleissä hän oli joukkueensa paras syöttäjä kahdeksalla syöttöpisteellään.

Elokuussa 2016 Bouramman teki kolmivuotisen NHL-tulokassopimuksen Minnesota Wildin kanssa. Hän jatkoi kaudella 2016–2017 Soo Greyhoundsin OHL-joukkueen vahvuudessa. Kaudeksi 2017–2018 Bouramman siirtyi Wildin organisaatioon. Hän pelasi AHL-joukkue Iowa Wildissa viisi runkosarjaottelua tehopistein 1+1=2, mutta suurimman osan kaudestaan Bouramman pelasi kuitenkin ECHL-joukkue Rapid City Rushin vahvuudessa. Hän teki siellä 54 runkosarjaottelussa tehot 5+23=28, joilla Bouramman oli joukkueen tehokkain puolustaja. Kauden 2018–2019 hän vietti kokonaan Iowassa tehden 23 runkosarjaottelussa kaksi syöttöpistettä.

Elokuussa 2019 Minnesota Wild kauppasi Bourammanin Florida Panthersiin myöhemmin päätettävää korvausta vastaan. Lokakuussa seura kuitenkin asetti hänet ehdottomalle siirtolistalle aikomuksenaan purkaa Bourammanin sopimus. Kymmenen päivää myöhemmin Bourammanin uutisoitiin siirtyvän alustavasti kuuden viikon mittaisella sopimuksella SHL-joukkue Färjestad BK:hon, jonne hänet hankittiin paikkaamaan Jens Westinin poissaoloa. Hän ei kuitenkaan saanut siellä peliaikaa ja Bouramman pelasi ainoastaan kaksi ottelua seuran J20-joukkueessa, kunnes marraskuussa Färjestad lainasi hänet toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin. Joukkueen puolustuksessa oli aukkoja, kun Alexander Hedström loukkaantunut ja Alexander Deilert pelikiellossa. Bouramman pelasi Björklövenissä kuusi ottelua tehden neljä syöttöpistettä, kunnes poissaolotilanteen helpotuttua hänen lainasopimuksensa päätettiin. Kuusi päivää myöhemmin Bourammanin uutisoitiin siirtyvän loppukauden 2019–2020 kattavalla sopimuksella samassa sarjassa pelaavaan AIK IF:ään. Hän pelasi siellä 27 runkosarjaottelua tehden seitsemän syöttöpistettä.

Kaudeksi 2020–2021 Bouramman siirtyi jatkamaan Allsvenskan-pelejään vuoden mittaisella sopimuksella Väsby IK:hon. Hän oli tehoilla 4+17=21 joukkueen tehokkain puolustaja Jacob Spångbergin kanssa. Väsbyn kausi päättyi putoamiseen HockeyEttaniin. Bouramman siirtyi kaudeksi 2021–2022 jatkamaan Allsvenskan-pelejään vuoden mittaisella sopimuksella Kristianstads IK:hon.

Bouramman siirtyi kaudeksi 2022–2023 monikansallisen ICE Hockey Leaguen itävaltalaisjoukkue Graz 99ersiin. Hänet houkutteli joukkueeseen ruotsalainen päävalmentaja Johan Pennerborn, joka toimi Färjestadin valmentajana syksyllä 2019, kun Bouramman siirtyi joukkueeseen lyhyellä sopimuksella. Hän oli joukkueen tehokkain puolustaja tehoilla 5+13=18. Heinäkuussa 2023 Bouramman teki 99ersin kanssa vuoden mittaisen jatkosopimuksen.

Kaudella 2023–2024 Bouramman johti pelipaikastaan huolimatta Graz 99ersin sisäistä piste- ja syöttöpörssiä tehoilla 3+21=24, kunnes helmikuussa 2024 hän jätti seuran ja siirtyi SM-liigajoukkue KooKooseen loppukauden 2023–2024 kattavalla sopimuksella.

### Maajoukkueura

Bouramman pelasi World U-17 Hockey Challengessa tammikuussa 2014. Hän on pelannut yhteensä sekä yhdeksän nuorten että poikien maaottelua.

Muuta
-----

Bourammanin äiti on suomalainen ja hän sai heti syntyessään Suomen kansalaisuuden. Bouramman sai Ruotsin passin omien sanojensa mukaan 12-vuotiaana. Gustavin äidinisä asuu Heinolassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Nacka HK | HockeyEttan | – | – | – | – | – | 1 | 0 | 0 | 0 | 0 |
| 2013–2014 | Luleå HF | SuperElit | 16 | 2 | 1 | 3 | 12 | – | – | – | – | – |
| 2014–2015 | Soo Greyhounds | OHL | 67 | 5 | 39 | 44 | 14 | 11 | 1 | 3 | 4 | 4 |
| 2015–2016 | Soo Greyhounds | OHL | 68 | 6 | 40 | 46 | 43 | 12 | 1 | 8 | 9 | 12 |
| 2016–2017 | Soo Greyhounds | OHL | 66 | 2 | 34 | 36 | 44 | 11 | 2 | 1 | 3 | 8 |
| 2017–2018 | Iowa Wild | AHL | 5 | 1 | 1 | 2 | 4 | – | – | – | – | – |
|  | Rapid City Rush | ECHL | 54 | 5 | 23 | 28 | 30 | – | – | – | – | – |
| 2018–2019 | Iowa Wild | AHL | 23 | 0 | 2 | 2 | 6 | – | – | – | – | – |
| 2019–2020 | Färjestad BK | SuperElit | 2 | 1 | 1 | 2 | 2 | – | – | – | – | – |
|  | IF Björklöven | Allsvenskan | 6 | 0 | 4 | 4 | 6 | – | – | – | – | – |
|  | AIK IF | Allsvenskan | 27 | 0 | 7 | 7 | 16 | – | – | – | – | – |
| 2020–2021 | Väsby IK | Allsvenskan | 45 | 4 | 17 | 21 | 12 | – | – | – | – | – |
| 2021–2022 | Kristianstads IK | Allsvenskan | 50 | 2 | 24 | 26 | 26 | 6 | 0 | 2 | 2 | 33 |
| 2022–2023 | Graz 99ers | ICEHL | 31 | 5 | 13 | 18 | 12 | 3 | 1 | 2 | 3 | 0 |
| 2023–2024 | Graz 99ers | ICEHL | 33 | 3 | 21 | 24 | 12 | – | – | – | – | – |
|  | KooKoo | SM-liiga | 10 | 0 | 2 | 2 | 4 | – | – | – | – | – |
| 2 kautta | yhteensä | ICEHL | 64 | 8 | 34 | 42 | 24 | 3 | 1 | 2 | 3 | 0 |
| 2 kautta | yhteensä | AHL | 28 | 1 | 3 | 4 | 10 | – | – | – | – | – |
| 1 kausi | yhteensä | SM-liiga | 10 | 0 | 2 | 2 | 4 | – | – | – | – | – |
| 3 kautta | yhteensä | Allsvenskan | 128 | 6 | 52 | 58 | 60 | 6 | 0 | 2 | 2 | 33 |
| 1 kausi | yhteensä | ECHL | 54 | 5 | 23 | 28 | 30 | – | – | – | – | – |

Lähteet
-------

* Gustav Bouramman The Internet Hockey Databasessa (englanniksi)
* Gustav Bouramman Eurohockey-sivustolla (englanniksi)
* Gustav Bouramman *Elite Prospects*. Everysport Media Group AB.  (englanniksi)

### Viitteet

1. ↑  BOURAMMAN IS NO STRANGER TO ADVERSITY ON THE ICE *iowawild.com*.  10.1.2019. Iowa Wild. Viitattu 24.2.2024. (englanniksi)
2. ↑  138 förhoppningsfulla svenskar på NHL-camperna *hockeynews.se*.  15.9.2019. GÖTEBORG:  Everysport Media Group AB. Viitattu 24.2.2024. (ruotsiksi)
3. ↑  Gustav Bouramman ranked on TSN Playmaker92.  Arkistoitu 14.9.2016. Viitattu 26.8.2016. (englanniksi)
4. 1 2 3 4 5 6  Gustav Bouramman *Elite Prospects*. Everysport Media Group AB.  (englanniksi)
5. ↑  Rönnkvist, Ronnie: Efter tunga säsongen i ECHL – nu vill han studsa tillbaka: "Ska kriga som ett djur"" *hockeysverige.se*.  19.7.2018. STOCKHOLM:  Everysport Media Group AB. Viitattu 24.2.2024. (ruotsiksi)
6. ↑  Larsson, Carl: HG HM: Luulaja  16.7.2013. Hockeymagasinet.com. Viitattu 26.8.2016. (ruotsiksi)
7. ↑  Elite Prospects - Luleå HF J18 *eliteprospects.com*.  4.7.. Everysport Media Group AB. Viitattu 24.2.2024. (englanniksi)
8. ↑  Bodin, Uffe: Luleås backtalang flyttar till Kanada: "Imponerade på oss" *hockeysverige.se*.  4.7.2014. Everysport Media Group AB. Viitattu 24.2.2024. (ruotsiksi)
9. ↑  Gustav Bouramman The Internet Hockey Databasessa (englanniksi)
10. ↑  Elite Prospects - OHL Stats 2015-2016 *eliteprospects.com*. Everysport Media Group AB. Viitattu 24.2.2024. (englanniksi)
11. ↑  Elite Prospects - Soo Greyhounds *eliteprospects.com*. Everysport Media Group AB. Viitattu 24.2.2024. (englanniksi)
12. ↑  Bodin, Uffe: Ryktades till Luleå – nu har svenske junioren skrivit NHL-kontrakt *hockeysverige.se*.  27.8.2016. Everysport Media Group AB. Viitattu 24.2.2024. (ruotsiksi)
13. ↑  Elite Prospects - Rapid City Rush *eliteprospects.com*. Everysport Media Group AB. Viitattu 24.2.2024. (englanniksi)
14. ↑  Florida Panthers Acquire Defenseman Gustav Bouramman from Minnesota Wild *nhl.com/panthers*.  24.8.2019. SUNRISE, Fla.:  Florida Panthers. Viitattu 24.2.2024. (englanniksi)
15. ↑  Lee, Gavin: Gustav Bouramman Placed On Unconditional Waivers *prohockeyrumors.com*.  1.10.2019. Pro Hockey Rumor. Viitattu 24.2.2024. (englanniksi)
16. ↑  Eriksson, Stefan: Färjestad plockar in Gustav Bouramman *farjestadbk.se*.  11.10.2019. Färjestads Bollklubb Fastighets AB. Viitattu 24.2.2024. (ruotsiksi)
17. ↑  Kassman, Mikael: Björklöven lånar back *bjorkloven.com*.  6.11.2019. Björklöven AB. Viitattu 24.2.2024. (ruotsiksi)
18. ↑  Kågström, Rasmus: Serieledaren hämtar in back från SHL *hockeysverige.se*.  6.11.2019. Everysport Media Group AB. Viitattu 24.2.2024. (ruotsiksi)
19. ↑  Karlsson, Måns: Beskedet: Backen lämnar Björklöven *hockeysverige.se*.  23.11.2019. Everysport Media Group AB. Viitattu 24.2.2024. (ruotsiksi)
20. ↑  Gustav Bouramman till AIK *aikhockey.se*.  29.11.2019. AIK Ishockey AB. Viitattu 24.2.2024. (ruotsiksi)
21. ↑  Gustavsson, Jonas: Gustav Bouramman klar för spel i Väsby *hockeyallsvenskan.se*.  11.8.2020. HockeyAllsvenskan AB. Viitattu 24.2.2024. (ruotsiksi)
22. ↑  Elite Prospects - Väsby IK *eliteprospects.com*. Everysport Media Group AB. Viitattu 24.2.2024. (englanniksi)
23. ↑  Klart: Kristianstad värvar tre nya spelare *hockeysverige.se*.  1.8.2021. Everysport Media Group AB. Viitattu 24.2.2024. (ruotsiksi)
24. ↑  Olausson, Robin: Gustav Bouramman lämnar Kristianstad – klar för Graz 99ers *hockeysverige.se*.  8.7.2022. Everysport Media Group AB. Viitattu 24.2.2024. (ruotsiksi)
25. ↑  Elite Prospects - Graz 99ers *eliteprospects.com*. Everysport Media Group AB. Viitattu 24.2.2024. (englanniksi)
26. ↑  ICEHL: Ein schwedischer Defender bleibt bei den Graz99ers! *hockey-news.info*.  15.7.2023. Hockey-News.info. Viitattu 24.2.2024. (saksaksi)
27. 1 2  Vainio, Olli: KooKoo hankki NHL:ään varatun ruotsalaispakin *iltalehti.fi*.  12.2.2024. Alma Media Suomi Oy. Viitattu 16.2.2024.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo